Source: https://www.smerniceonline.sk/33/smernica-o-vypocte-a-uctovani-odlozenej-dane-z-prijmov-uniqueidmRRWSbk196FPkyDafLfWAMMzOZNTKFrQDky1jMvKnJCX9Z_SklFe9w/?serp=1&version_year=2017&uri_view_type=18
Timestamp: 2019-05-20 07:16:23+00:00
Document Index: 13279656

Matched Legal Cases: ['§ 40', '§ 34', '§ 17', '§ 17', '§ 17', '§ 52', '§ 10', '§ 10']

17.7.2017, Ing. Mária Vépyová ; PhD. ; korektúra: Ing. Tomáš Janoušek ; Baker Tilly Slovakia , Zdroj: Verlag Dashöfer
V prípade, ak účtovná jednotka nemá spracovanú takúto smernicu, najmä v účtovných jednotkách s medzinárodnou majetkovou účasťou, môže vzniknúť problém so včasným spracovaním výpočtu odloženej dane. Táto skutočnosť môže spôsobiť „časový“ problém pri predkladaní výkazov materskej spoločnosti.
Opatrenie MF SR č. 23 054/2002-92 zo 16. decembra 2002, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších predpisov a doplnkov (ďalej len „postupy účtovania“);
Zákon č. 431/2002 Z. z. o účtovníctve v znení neskorších predpisov (ďalej len „zákon o účtovníctve“).
celková suma majetku zistená zo súvahy v brutto ocenení presiahla sumu1 000 000 eur,
čistý obrat presiahol sumu2 000 000 eur(ide o tržby z predaja výrobkov, tovarov, poskytovania služieb po odpočítaní zliav a iné výnosy súvisiace s predmetom činnosti),
Účtovná jednotka, ktorej túto povinnosť ustanovuje osobitný predpis, napr. § 40 zákona o bankách č. 483/2001 Z. z. a § 34 ods. 3 zákona o nadáciách č. 34/2002 Z. z.
Účtovná jednotka, ktorá zostavuje účtovnú závierku podľa§ 17a zákona o účtovníctve, t.j. banky, obchodník s cennými papiermi, poisťovne, zaisťovne, atď.
Účtovaním o odloženej dani z príjmov sa dosiahne zaúčtovanie dane z príjmov (premietnutie vo výkaze ziskov a strát) do časového obdobia, v ktorom vznikol náklad resp. výnos, čím sa dosiahne aj správne zobrazenie aktív a pasív v súvahe. Pri výpočte odloženej dane z príjmov sa berú do úvahy len dočasné rozdiely, ktoré vznikajú pri transformácii účtovného výsledku hospodárenia na základ dane.
Napríklad marketingové a iné štúdie a na prieskum trhu sú v zmysle ustanovenia § 17 ods. 19 písm. c) zákona o dani z príjmov zahrňované do základu dane u veriteľa po prijatí úhrady a u dlžníka po ich zaplatení. Ak spoločnosť vyfakturuje marketingovú štúdiu voči svojmu odberateľovi napríklad vo výške 1 000 € a ten ju do konca zdaňovacieho obdobia nezaplatí, pri výpočte odloženej dane:
účtovná hodnota pohľadávky je 1 000 €,
daňová základňa pohľadávky je 0 – lebo marketingová štúdia (ako výnos) sa nezahrnie do základu dane v tom období, v ktorom bola zaúčtovaná vo výnosoch ale až v období, v ktorom spoločnosť prijme jej úhradu.
Odložený daňový záväzok – znamená, že v budúcich obdobiach bude spoločnosť (účtovná jednotka) platiť vyššiu daň, preto účtovaním do nákladov sa vytvorí „rezerva“, ktorá znižuje zisk a jeho použitie v súčasnom období. Vzťahuje sa na zdaniteľné dočasné rozdiely.
Pri zisťovaní odloženej dane sa používa súvahová metóda, ktorá vychádza z existencie dočasných rozdielov medzi účtovnou hodnotou majetku a záväzkov spoločnosti (účtovnej jednotky) a ich daňovou základňou. To znamená, že ku dňu, ku ktorému sa zostavuje účtovná závierka sa skúma hodnota majetku a záväzkov v účtovníctve a porovnáva sa s ich daňovou základňu, t.j. sumou, priradenou tomuto majetku alebo záväzku na daňové účely. Pre výpočet odloženej dane z príjmov sa berú do úvahy len dočasné rozdiely.
- účtovná hodnota dlhodobého hmotného majetku je vyššia než je jeho daňová základňa, napr. účtovná zostatková cena dlhodobého hmotného majetku je vyššia než je jeho zostatková cena daňová,
- účtovná hodnota pohľadávky je vyššia než je jej daňová základňa, napr. pohľadávka z úrokov z omeškania, ktoré budú zdanené až po ich prijatí,
daňová základňa (úroky neboli prijaté, preto pri výpočtezákladu dane budú odpočítateľnou položkou ) 0
- odpočítateľné dočasné rozdiely, ktoré v budúcich účtovných obdobiach budú tvoriť odpočítateľné sumy pri určovaní základu dane z príjmov, sú najmä v prípadoch:
a. účtovná hodnota dlhodobého hmotného majetku je nižšia než je jeho daňová základňa, napr. účtovná zostatková cena dlhodobého majetku je nižšia než je jeho zostatková cena daňová,
rozdiel: 4 300 – 4 550 =- 250 € je základňa pre výpočet odloženej daňovej pohľadávky, účtovné odpisy sú väčšie ako daňové (pri výpočte základu dane a splatnej dane z príjmov rozdiel tvorí pripočítateľnú položku), pričom v budúcnosti bude tento vzťah opačný - účtovné odpisy budú nižšie ako daňové, čiže budú odpočítateľné v budúcnosti pri výpočte splatnej dane z príjmov .
- účtovná hodnota pohľadávky je nižšia než je jej daňová základňa, napr. ak bola vytvorená opravná položka k pohľadávkam, a tento rozdiel medzi účtovnou hodnotou a daňovou základňou pohľadávky bude v budúcnosti daňovo uznaný,
rozdiel = 2 500 € je základňa pre odloženú daňovú pohľadávku za predpokladu, že odberateľ uhradí pohľadávku v plnej výške – súčasne bude opravná položka zrušená (zaúčtovaná) do výnosov ako výnos, ktorý nepodlieha dani, t.j. bude v budúcnosti tvoriť odpočítateľnú položku pri výpočte splatnej dane.
- účtovná hodnota zásob je nižšia než je ich daňová základňa, napr. bola vytvorená opravná položka k zásobách a tento rozdiel medzi účtovnou hodnotou a dňovou základňou zásob bude v budúcnosti daňovo uznaný:
- pri inventarizácii na konci roka bolo zistené, že trhová cena jeo 15 % nižšia, než v akej je evidovaná v účtovnej evidencii;
spoločnosť vytvorila opravnú položku z dôvodu prechodnéhozníženia hodnoty zásob vo výške 15 % 1 800 €
rozdiel 10 200 – 12 000 = 1 800 je základňa pre odloženú pohľadávku, pri výpočte daňového základu a splatnej dane bude tvoriť pripočítateľnú položku; (spoločnosť môže uvažovať o odloženej daňovej pohľadávke, lebo pri rozpustení opravnej položky do výnosov keď pominú dôvody pre jej tvorbu, napr. pri predaji zásob, bude odpočítateľnou položkou; súčasne platí, že strata pri predaji zásob je daňovo uznaný výdavok);
- účtovná hodnota záväzku je vyššia než je jeho daňová základňa, napr. záväzky daňovo uznané až po ich zaplatení; to znamená, že budú v budúcnosti odpočítateľné od základu dane. Tým vznikne účtovnej jednotke v budúcnosti ekonomický prospech, a preto vykazuje v súvahe odloženú daňovú pohľadávku,
Spoločnosť obdržala faktúru na zmluvnú pokutu, ktorú do konca roka neuhradila, záväzok bol zaúčtovaný vo výške 1 000 €
rozdiel =1 000 € je základňa pre výpočet odloženej daňovej pohľadávky(účtovnáhodnota záväzku je väčšia ako daňová základňa);
Výška základne pre výpočet odloženej dane a výška odloženej dane z príjmov sa zisťuje ku dňu, ku ktorému sa zostavuje účtovná závierka (spravidla k 31. 12. príslušného kalendárneho roka). Podklady pre výpočet odloženej dane z príjmov za jednotlivé prípady sa spracovávajú minimálne v tomto rozsahu:
Stav k 31. 12. 20xx
- daň. pohľadávka
zrušenie rezerv na opravy dlhodobého majetku (účtované na účte 428) – ak v minulých rokoch boli tieto rezervy daňovo uznané a v roku 2004 boli preúčtované na nerozdelený zisk minulých rokov; v zmysle ustanovení § 17 ods. 15 a § 52 ods. 9 zákona o dani z príjmov s a zahrnú do základu dane.
Na účely účtovania pri výpočte odloženej daňovej pohľadávky a záväzku sa použijú sadzby dane z príjmov, u ktorých sa predpokladá, že budú platiť v tom období, v ktorom bude odložená daňová pohľadávka uplatnená alebo odložený daňový záväzok vyrovnaný. Ak táto sadzba dane z príjmov nie je známa, použije sa sadzba dane z príjmov platná v nasledujúcom účtovnom období.
= suma dočasných rozdielov * sadzba dane platná pre nasledujúce zdaňovacie obdobie (napr. rok 2016 sadzba 22 %)
O odloženej daňovej pohľadávke sa účtuje len vtedy, ak je pravdepodobné, že základ dane, voči ktorému bude možné vyrovnať sumy podľa § 10 ods. 9 postupov účtovania , t.j. odpočítateľné dočasné rozdiely, umorovanie daňovej straty a daňové odpočty, je dosiahnuteľný. Za dosiahnuteľný sa považuje, ak voči tomu istému daňovému úradu u toho istého daňovníka existujú dostatočné zdaniteľné dočasné rozdiely, ktorých krytie sa v budúcnosti očakáva:
v obdobiach , v ktorých môže byť umorovaná daňová strata, ku ktorej sa táto odložená daňová pohľadávka vzťahuje.
Ak u toho isté daňovníka (§ 10 ods. 12 postupov účtovania ) a voči tomu istému daňovému úradu nie sú dostatočné zdaniteľné rozdiely, o odloženej daňovej pohľadávke sa účtuje len vtedy, ak je pravdepodobné, že sa dosiahne dostatočný základ dane z príjmov u toho istého daňovníka a voči tomu istému daňovému úradu v tom období, v ktorom sú odpočítateľné dočasné rozdiely kryté, alebo v ktorých môže byť daňová strata umorená.
Z uvedeného vyplýva, že o odloženej daňovej pohľadávke sa účtuje len vtedy, ak je pravdepodobné, že sa dosiahne základ dane, voči ktorému bude možné vyrovnať sumy. Z tohto dôvodu je potrebné spracovať kalkuláciu základu dane a vývoj v daňovej povinnosti spoločnosti minimálne v najbližších troch zdaňovacích obdobiach. O odloženom daňovom záväzku sa účtuje vždy ak vznikne.
Pre účtovanie o odloženej daňovej pohľadávke a odloženom daňovom záväzku je v účtovnej skupine 48* vytvorený samostatný syntetický účet 481 - Odložený daňový záväzok a odložená daňová pohľadávka, na ktorý sa účtuje o:
- odloženom daňovom záväzku:
Ak účtovná jednotka používa analytické účty – smernicu vhodne doplní.
Pri účtovných prípadoch, ktoré sa neúčtujú ako náklad alebo výnos, ale priamo v prospech alebo na ťarchu účtov vlastného imania, napríklad účty 414, 416, 428, 429 sa aj odložená daň z príjmov účtuje priamo na ťarchu alebo v prospech týchto účtov vlastného imania.
V prvom účtovnom období, v ktorom vznikne spoločnosti povinnosť účtovať o odloženej dani, musí účtovná jednotka zistiť výšku odloženej dani, ktorá vznikla a vzťahuje sa na minulé účtovné obdobia, ak by sa odložená daň účtovala s vplyvom na výsledok hospodárenia. Táto odložená daň sa zisťuje k prvému dňu obdobia , v ktorom sa prvýkrát účtuje o odloženej dani. Odložená daň za minulé účtovné obdobia sa účtuje:
- na ťarchu alebo v prospech účtu 428 – Nerozdelený zisk minulých rokov alebo 429 – Neuhradená strata minulých rokov
- so súvzťažným zápisom na účet 481 – Odložený daňový záväzok a odložená daňová pohľadávka
u prijímateľa vkladu pri vklade podniku alebo časti podniku alebo
u nástupníckej účtovnej jednotke pri zlúčení, splynutí alebo rozdelení.
V roku 2010 spoločnosť zaúčtovala odloženú daňovú pohľadávku vo výške 17 500 €. K 31. 12. 2011 vyčíslila odloženú daňovú pohľadávku vo výške 15 500 €. Podľa odhadov daňového plánovania, spoločnosť predpokladá v roku 2012 základ dane len vo výške 50 000 € a daňovú povinnosť 9 500 €. Pre rok 2013 nepredpokladá, že dosiahne základ dane.
Spoločnosť musí k 31. 12. 2011 pri účtovaní o odloženej daňovej pohľadávke znížiť výšku doteraz zaúčtovanej odloženej dane o 2 000 € (17 500 – 15 500) a súčasne zníženie o 6 000 € (15 500 – 9 500), nakoľko v budúcnosti predpokladá, že bude môcť využiť odloženú daň len do výšky predpokladanej daňovej povinnosti 9 500 €. Celkové „odúčtovanie“ doteraz zaúčtovanej odloženej dane bude vo výške 8 000 €. Zostatok k 31. 12. 2011 bude predstavovať 9 500 €.